A 2017-es tbiliszii Európa-bajnokságon kard egyéniben ezüst-, csapatban bronzérmet szerzett. A 2017-es lipcsei világbajnokságon egyéniben a 16 között esett ki, míg csapatban ezüstérmet szerzett. A 2018-as szöuli Grand Prix-n egyéniben aranyérmet szerzett. Az újvidéki Európa-bajnokságon csapatban aranyérmet nyert. A világbajnokságon egyéniben a nyolc között esett ki, csapatban harmadik volt. A decemberi országos bajnokságon kard egyéniben aranyérmes lett. A 2019-es düsseldorfi Európa-bajnokságon a kardcsapat tagjaként ezüstérmet szerzett. Egyéniben a 16-ig jutott. A budapesti világbajnokságon egyéniben már a legjobb 16 közé kerülésért vívott asszóját elvesztette a japán Josida Kento ellen. A kardcsapattal ezüstérmet szerzett. 2020 februárjában a Varsóban rendezett Világkupa-versenyen aranyérmet nyert. Szeptemberben a Vasas vívószakosztályának elnöke lett.